Andres Karu

Andres Karu (30. jaanuar 1955 Viljandi – 19. oktoober 2010 Võru) oli eesti võrkpallur.

Lõpetas 1974. aastal Tallinna Spordiinternaatkooli. 

Töötas hiljem Võrus kivifreesijana.

Sportlasena
Harrastas Viljandi spordikoolis põhiliselt kergejõustikku Aita Petersi ja Tõnu Sõle õpilasena. Võrkpallile pühendus Tallinna Spordiinternaatkoolis treenerite Ülo Palgi ja Raimund Pundi juhendamisel. 

Tuli 1977. aastal Tallinna Autovedude meeskonnas Eesti NSV meistriks.
 
Mängis Eesti NSV koondises aastatel 1975–1978 Nõukogude Liidu meistrivõistlustel ning sai 1975. aastal Nõukogude Liidu rahvaste spartakiaadil 8. koha. 

Tuli 1975. aastal Nõukogude Liidu koondises Euroopa juunioride meistriks ja võitis 1973. aastal Nõukogude Liidu juunioride meistrivõistlustel hõbeda.

Tunnustus
1975 NSV Liidu meistersportlane

Viited

Välislingid

Haud Viljandi vanal kalmistul

Eesti võrkpallurid
Nõukogude Liidu võrkpallurid
Viljandi vanale kalmistule maetud
Sündinud 1955
Surnud 2010